ফাহিমদের ইচ্ছে অবশ্য পূরণ হয়নি। যেমন হয়নি আকিব জাভেদের ইচ্ছে। ভারতের বিরুদ্ধে বাইশ গজে তিনি বেশ কয়েকবার দলকে জিতিয়েছিলেন। এ বার এই প্রাক্তন পেসারকে দেখতে হল পাক ফুটবল দলের হার। ম্যাচ শুরু হওয়ার আগে আকিব বলছিলেন, ‘‘ভারত-পাকিস্তানের মধ্যে যে খেলাই হোক না কেন, তা নিয়ে দারুণ উৎসাহ তৈরি হয়। ভারত-পাকিস্তান ফুটবল নিয়েও যথেষ্ট আগ্রহ তৈরি হয়েছে। এই ম্যাচে যদি ভারতকে হারানো যায়, তা হলে পাকিস্তানের ফুটবল নিয়েও প্রচুর আগ্রহ তৈরি হত।’’